CELEX: 62011CN0431
Language: sl
Date: 2011-08-18 00:00:00
Title: Zadeva C-431/11: Tožba, vložena 18. avgusta 2011 – Združeno kraljestvo Velika Britanija in Severna Irska proti Svetu Evropske unije

22.10.2011   
            
            
               SL
            
            
               Uradni list Evropske unije
            
            
               C 311/26
            
         Tožba, vložena 18. avgusta 2011 – Združeno kraljestvo Velika Britanija in Severna Irska proti Svetu Evropske unije
   (Zadeva C-431/11)
   2011/C 311/43
   Jezik postopka: angleščina
   
      Stranki
   
   
      Tožeča stranka: Združeno kraljestvo Velika Britanija in Severna Irska (zastopnika: C. Murrell, zastopnik, T. de la Mare, Barrister)
   
      Tožena stranka: Svet Evropske unije
   
      Predlogi tožeče stranke
   
   
               —
            
            
               Sklep Sveta z dne 6. junija 2011 (1) o stališču Evropske unije v Skupnem odboru za Evropski gospodarski prostor (EGP) glede spremembe Priloge VI (Socialna varnost) in Protokola 37 k Sporazumu EGP naj se razglasi za ničnega;
            
         
               —
            
            
               časovni učinki te razglasitve ničnosti naj se omejijo tj. nastopijo šele, kadar bo Svet na podlagi člena 79(2)(b) PDEU sprejel nov sklep o stališču Evropske unije v Skupnem odboru za Evropski gospodarski prostor (EGP) glede spremembe Priloge VI (Socialna varnost) in Protokola 37 k Sporazumu EGP; in
            
         
               —
            
            
               Svetu Evropske unije naj se naloži plačilo stroškov.
            
         
      Tožbeni razlogi in bistvene trditve
   
   Združeno kraljestvo v skladu s členom 264 PDEU predlaga razglasitev ničnosti Sklepa Sveta 2011/407/EU z dne 6. junija 2011 o stališču Evropske unije v Skupnem odboru EGP glede spremembe Priloge VI (Socialna varnost) in Protokola 37 k Sporazumu EGP (v nadaljevanju: sklep).
   Združeno kraljestvo predlaga:
   
               (a)
            
            
               Razglasitev ničnosti sklepa:
            
         
               (b)
            
            
               V zvezi z razglasitvijo ničnosti sklepa, da se njegove določbe uporabljajo dokler Svet na podlagi člena 79(2)(b) PDEU ne sprejme zakonitega sklepa o stališču Evropske unije v Skupnem odboru EGP glede spremembe Priloge VI (Socialna varnost) in Protokola 37 k Sporazumu EGP; in
            
         
               (c)
            
            
               naj Svet plača stroške postopka.
            
         Sklep, ki je bil sprejet na materialno-pravni podlagi člena 48 PDEU je opredelil stališče Evropske unije, ki ga je treba sprejeti v okviru pogajanj znotraj Skupnega odbora EGP glede spremembe priloge VI (Socialna varnost) in Protokola 37 k Sporazumu EGP.
   Združeno kraljestvo navaja, da je Svet kot materialno-pravno podlago napačno uporabil člen 48 PDEU. Svet naj bi namreč moral vsak tak sklep opreti na člen 79(2)(b) PDEU, ki daje ustrezno podlago za sprejetje skupnega stališča za sklenitev mednarodnih sporazumov, katerih učinki v EU predstavljajo razširitev pravic iz socialne varnosti na državljane tretjih držav. Člen 48 PDEU daje pristojnost le za zakonodajne ukrepe za nacionalne delavce iz EU in samozaposlene. Člen 79(2)(b) PDEU izrecno daje pristojnost za podeljevanje pravic državljanom tretjih držav, ki zakonito prebivajo v EU.
   V skladu s Protokolom 21 se ukrepi, sprejeti v skladu z ali opirajoč se na vse pravne podlage iz naslova V vključno s členom 79(2)(b) PDEU, za Združeno Kraljestvo uporabljajo le če se to odloči, da pri teh ukrepih sodeluje.
   Razglasitev ničnosti sklepa se zato predlaga zaradi njegovega sprejetja na napačni pravni podlagi, zaradi česar so bile Združenemu kraljestvu kršene pravice iz protokola 21.
   
      (1)  Sklep Sveta 2011/407/EU z dne 6. junija 2011 o stališču Evropske unije v Skupnem odboru EGP glede spremembe Priloge VI (Socialna varnost) in Protokola 37 k Sporazumu EGP (UL L 182, str. 12).